Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 847/13/3307	Prievidza, 12.5.2015
EEČ : 2-27-39-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.2.2014, spisová značka 2 Pv 847/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 9. 11. 2013 približne o 19.45 h v XXXXX, pred domom č. 201 odkopol z kovového stĺpu miestneho rozhlasu poštovú schránku na listové zásielky č. 2, ktorá bola jediná v XXXXX, odkopnutím schránku vytrhol z uchytenia na betónovom stĺpe a ohrozil prevádzku verejnej poštovej siete, pretože znemožnil, aby občania vhadzovali do schránky zásielky a Slovenskej pošte a. s. XXXXX spôsobil poškodením škodu 40,50 €, 

Uznesením prokurátora Okresnej prokuratúry XXXXX zo dňa 18.2.2014, spisová značka 2 Pv 847/13/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením č. 2 Pv 847/13/3307 zo  dňa 18. 2. 2014, ktoré nadobudlo právoplatnosť dňa 11. 3. 2014, som podľa § 216 ods. 1 Tr. por. podmienečne zastavila trestné stíhanie proti obvinenému ml. XXXXX za  prečin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Tr. zák. na tom skutkovom základe, že dňa 9. 11. 2013 približne o 19.45 h v XXXXX, pred domom č. 201 odkopol z kovového stĺpu miestneho rozhlasu poštovú schránku na listové zásielky č. 2, ktorá bola jediná v XXXXX, odkopnutím schránku vytrhol z uchytenia na betónovom stĺpe a ohrozil prevádzku verejnej poštovej siete, pretože znemožnil, aby občania vhadzovali do schránky zásielky a Slovenskej pošte a. s. XXXXX spôsobil poškodením škodu 40,50 €, 

            Podľa § 216 ods. 2 Tr. por. som obvinenému určila skúšobnú dobu v trvaní 12 mesiacov, ktorá začala plynúť odo dňa právoplatnosti uvedeného rozhodnutia.  

	Dňa 11. 3. 2015 uplynula skúšobná doba podmienečného zastavenia trestného stíhania proti obv. ml. XXXXX.  

	Po uplynutí skúšobnej doby som zistila, že obvinený ml. XXXXX je žiak Strednej odbornej školy, T. Vansovej 32 XXXXX, pričom v prvom polroku neprospel z anglického jazyka a mal 141 neospravedlnených hodín, v dôsledku čoho mu bola znížená známka zo správania na stupeň 3. Po pohovore s rodičmi a žiakom sa dochádzka obvineného do školy zlepšila. Obvinený sa v skúšobnej dobe podmienečného zastavenia trestného stíhania nedopustil trestnej činnosti a ani priestupku. Zo správy o povesti vyplýva, že na obvineného neboli podávané sťažnosti zo strany obyvateľov obce.

	Po zhodnotení všetkých okolností, s prihliadnutím na podmienky uvedené v § 217 ods. 1 Tr. por. je možné aj napriek neospravedlneným hodinám v škole v prvom polroku školského roka 2014/2015 konštatovať, že obvinený ml. XXXXX viedol v skúšobnej dobe riadny život, a preto je potrebné rozhodnúť, že sa v skúšobnej dobe osvedčil.

	Z týchto dôvodov som rozhodla tak, ako je uvedené vo výrokovej časti uznesenia.

	Právoplatnosťou uznesenia o tom, že sa obvinená osvedčila v skúšobnej dobe podmienečného zastavenia trestného stíhania, nastávajú účinky zastavenia trestného stíhania (§ 9 ods. 1 písm. e/ Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vlasta Boboková Paulovičová
prokurátorka